Nordjyllands Politi modtog kl. 21.30 torsdag aften en henvendelse om to mænd, der udviste mistænkelig adfærd på en byggeplads i Vangen. En vagt på byggepladsen kunne se to personer, men da politiet ankom, nåede de to personer at slippe væk. Det oplyser vagtchef ved Nordjyllands Politi, Karsten Højrup Kristensen. Oplysningerne om de to personer er sparsomme - den ene beskrives som høj og ranglet, mens den anden var iført en stribet trøje. De mistænkelige personer fik ikke noget med fra byggepladsen.
To personer udviste mistænkelig adfærd i Vangen.